Citește Horoscop săptămânal Fecioară. Previziuni pentru perioada 18 – 24 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Fecioară și urmarește video Uranissima.
Horoscop săptămânal Fecioară – 18 – 24 mai 2024
Pe 18 mai, Fecioarele vor desfășura activități legate de buna administrare a propriei lor persoane. Reacții critice față de neseriozitatea unui partener.
Între 18 mai, după ora 13:23′, și începutul zilei de 21 mai, mesaje complicate sau care îi obligă pe nativi să se intereseze temeinic în legătură cu o chestiune fiscală sau un litigiu pe teme patrimoniale. În ziua de 20 mai, Soarele va intra în zodia Gemenilor și, până pe 20 iunie, va străbate sectorul carierei, al funcțiilor și al imaginii publice, ceea ce va reprezenta un important sprijin astral pentru succes, avansare sau pentru rezolvarea unor situații neclarificate până la această dată.
Această postură va fi mai eficientă și mai bogată în oportunități, în același sector, din 23 mai, pe fondul intrării planetei Venus, care, până pe 17 iunie, va exercita, alături de Soare, un rol important de protector, dându-le unora șansa de a-și desfășura planurile de afirmare în mediul profesional, iar altora succesul la public, notorietate, simpatie, „presă bună”.
Luna Plină în Săgetător, din 23 mai, va angaja Soarele, din opoziție, ca parte activă la construirea acestei faze, ceea ce ar putea sugera, printr-un context anume, ceea ce ar trebui făcut pentru evoluția profesională scontată. Între 21 mai, după ora 1:34′, și dimineața zilei de 23 mai, stres în cazul celor care trebuie să susțină examene pe toată gama lor (teste, evaluări, probe, audiții, interviuri, examene scrise sau orale, trieri, preselecții, concurs).
Între 23 mai, după ora 11:24′, și 24 mai, posibile chestiuni administrative sau juridice care trebuie rezolvate în legătură cu un statut locativ, cu o strămutare (cazul celor care schimbă țara, domiciliul ori localitatea în care muncesc). Ecouri mai puțin constructive dinspre toate cele trei semne mutabile către sectorul relațiilor parteneriale, unde se menține o stare de nesiguranță sau de nehotărâre.